വിദ്യാമൃതം ഇനി മലബാറിലും: മമ്മൂട്ടിയുടെ സ്മാര്ട്ട് ഫോണ് വിതരണപദ്ധതിക്ക് തുടക്കമിട്ട് തലശ്ശേരി അര്ച്ച് ബിഷപ്പ് തലശ്ശേരി :ജാതി മത ചിന്തകള്ക്കപ്പുറം അവശത അനുഭവിക്കുവര്ക്കൊപ്പം നിലകൊള്ളുന്ന മമ്മൂട്ടി യുടെ പ്രവര്ത്തനങ്ങള് മാതൃകാപരമെന്ന് കത്തോലിക്കാ സഭയുടെ തലശ്ശേരി രൂപതാ അധ്യക്ഷന് മാര് ജോര്ജ് ഞെരളക്കാട്ട്.നിര്ദ്ദന വിദ്യാര്ത്ഥികള്ക്ക് ഓണ്ലൈന് പഠനത്തിന് സഹായകമകനായി മമ്മൂട്ടി യുടെ നേതൃത്വത്തില് നടക്കുന്ന സ്മാര്ട്ട് ഫോണ് വിതരണ പദ്ധതി ആയ വിദ്യാമൃതത്തിന്റെ മലബാര് മേഖലാ തല വിതരണ ഉദ്ഘാടനം തലശ്ശേരി രൂപതാ സഹായ മെത്രാന് മാര് ജോസഫ് പാമ്ബ്ലാനിയുടെയും അതിരൂപതാ മുന് അധ്യക്ഷന് മാര് ജോര്ജ് വലിയമറ്റത്തിന്റെയും സാന്നിധ്യത്തില് തലശ്ശേരിയില് നിര്വ്വഹിച്ച് സംസാരിക്കുക ആയിരുന്നു അദ്ദേഹം. ദൈവം മനുഷ്യന് നല്കുന്ന സൗഭാഗ്യങ്ങള് ഇതേപോലെ നമ്മള് നമുക്ക് ചുറ്റുമുള്ളവരിലേക്ക് പകര്ന്നു നല്കണം, അദ്ദേഹം പറഞ്ഞു. തന്റെ ജീവകാരുണ്യ പ്രസ്ഥാനമായ കെയര് ആന്ഡ് ഷെയര് ഇന്റര്നാഷണല് ഫൗണ്ടേഷന് വഴിയാണ് മമ്മൂട്ടി വിദ്യാമൃതം എന്ന് പേരിട്ടിരിക്കുന്ന പദ്ധതി നടപ്പിലാക്കുന്നത്. പദ്ധതി പ്രഖ്യാപിച്ചത് മുതല് ലഭിച്ച ഏഴായിരം അപേക്ഷകളില് നിന്നും തിരഞ്ഞെടുത്ത കുട്ടികള്ക്കാണ് സഹായം ലഭ്യമാക്കുന്നത്. അനാഥാലയങ്ങളില് നിന്നുള്ള കുട്ടികള്, മാതാ പിതാക്കള് നഷ്ടപ്പെട്ട കുട്ടികള്, സര്ക്കാര് സ്കൂളുകളില് നിന്നുള്ള അപേക്ഷകള് എന്ന മുന് ഗണന ക്രമത്തില് ആണ് ഗുണഫോക്താക്കളേ തിരഞ്ഞെടുക്കുന്നത്. നിങ്ങളുടെ വീട്ടില് ഉപയോഗിക്കാതെ ഇരിക്കുന്ന ഉപയോഗ യുക്തമായ ഫോണുകള് ഞങ്ങളെ ഏല്പ്പിക്കൂ, അര്ഹത പെട്ട കൈകളില് ഞങ്ങള് എത്തിക്കാം എന്ന് മമ്മൂട്ടി സമൂഹ മാധ്യമങ്ങളില് കൂടി അഭ്യര്ത്ഥിച്ചിരുന്നു. എന്നാല് മമ്മൂട്ടി യുടെ അഭ്യര്ത്ഥന ഏറ്റെടുത്ത മലയാളികള് പഴയതിനു പകരം പുതിയ ഫോണുകള് തന്നെ സംഭാവന ആയി മമ്മൂട്ടിയുടെ കെയര് ആന്ഡ് ഷെയറിനു കൈമാറി. ആദ്യ ദിവസങ്ങളില് തന്നെ ആയിരത്തോളം പുതിയ സ്മാര്ട്ട് ഫോണുകള് പദ്ധതിക്കായി ലഭിച്ചു. കോഴിക്കോട്, വയനാട്, കണ്ണൂര്, കാസറഗോഡ് ജില്ലകളിലേക്കുള്ള വിതരണം ആണ് തലശ്ശേരിയില് ആരംഭിച്ചത്. കോഴിക്കോട് ബേപ്പൂര് സര്ക്കാര് സ്കൂള് പ്രധാന അദ്ധ്യാപിക സി പി രമ കുട്ടികള്ക്ക് വേണ്ടി ആദ്യ ഫോണ് ഏറ്റു വാങ്ങി. കെയര് ആന്ഡ് ഷെയര് മാനേജിങ് ഡയറക്റ്റര് ഫാ തോമസ് കുര്യന് മരോട്ടിപ്പുഴ, ഫാ ജോണ് കൂവപ്പാറയില്,മമ്മൂട്ടി ഫാന്സ് ആന്ഡ് വെല്ഫയര് അസോസിയേഷന് ഇന്റര് നാഷണല് സംസ്ഥാന ഭാരവാഹികള് ആയ മുഹമ്മദ് റിസ്വാന്, അഫ്സല് കോഴിക്കോട്, സുന്ദരന് മണികണ്ഠന് വയനാട്, അന്ഷാദ് തുടങ്ങിയവര് പങ്കെടുത്തു Stories you may Like